પ.પૂ.ધ.ધુ. ૧૦૦૮ શ્રી રઘુવીરજી મહારાજ શ્રી લક્ષ્મીનારાયણ દેવ વડતાલ દેશની ગાદી ઉપર સંવત્‌ ૧૮૮ર ના કાર્તિક સુદી એકાદશીના પવિત્ર દિવસે બિરાજમાન થયા. તેઓ શ્રીજી મહારાજના નાનાભાઈ ઈચ્છારામજીના ચોથા પુત્ર હતા. તેમનો જન્મ ઈ.સ. ૧૮ર૬ ઉત્તરપ્રદેશમાં આંબલિયા નામના ગામમાં થયો હતો. નાનપણથી જ એમણે સંસ્કૃતનો ઉંડો અભ્યાસ કર્યો હતો. સંપ્રદાયને લગતા તમામ કામકાજમાં તેઓ સ.ગુ.શ્રી ગોપાળાનંદ સ્વામીની સલાહ લેતા હતા.